kardosdrur/scandi-wiki huggingface dataset:
Per Ludvigsen

Per Ludvigsen (født 11. oktober 1957 i Ring, Brædstrup) er en dansk officer og jurist, som var viceforsvarschef fra 1. oktober 2014 til 31. oktober 2017.

Han er søn af Toni Ludvigsen (1936-2010), som var typograf og senere lokalredaktør for Horsens Folkeblad og Vestkysten, og hustru Margrethe f. Nielsen.

Ludvigsen blev 1976 student fra Grindsted Gymnasium og samme år menig, 1977 sergent og gik 1977–81 på Hærens Officersskoles A-linje, som han afsluttede som premierløjtnant og var 1981-82 og 1983-84 næstkommanderende for et kompagni i Den Kongelige Livgarde. 1982-83 og 1984 var han chef for kompagniet. I 1984 var han næstkommanderende for et kompagni under DANCON, HQ UNFICYP på Cypern, og var 1984-85 sagsbehandler i Forsvarsministeriets 1. kontor.

Han blev 1985 kaptajn og kompagnichef ved Den Kongelige Livgarde 1986-87 og gennemførte et førings- og generalstabskursus på Forsvarsakademiet 1987-88 og på Staff College, Camberley i Storbritannien 1988-89 og blev dernæst major 1989. 1987-88 var han sagsbehandler i Hjemmeværnskommandoen, 1989-91 lærer i taktik på Forsvarsakademiet og 1991-95 atter sagsbehandler i Forsvarsministeriets 1. kontor. I årene 1988-92 tog han samtidig en kandidatgrad i jura.

I 1995 blev Ludvigsen oberstløjtnant og var samme år chef for Den Kongelige Livgardes 1. bataljon og kom så 1996-99 som kontorchef til Forsvarsministeriets 1. kontor. 2000 blev han oberst (midlertidig), gennemførte et kursus ved Geneva Centre for Security Policy og blev udnævnt til oberst 2001. 2000-01 var han Commanding Officer for Nordic Polish Battlegroup, SFOR, i Bosnien-Herzegovina og 2001-03 chef for 3. Jyske Brigade.

2003 blev han generalmajor, var 2003-05 chef for Planlægningsstaben under Forsvarsstaben, 2005-08 chef for Koordinationsstaben under samme og var 2008-11 National Materieldirektør, chef for Forsvarets Materieltjeneste og midlertidig generalløjtnant. Ludvigsen har dermed spillet en central rolle både i Forsvarets indkøb og distribution af ressourcer og i omlægningen af mobiliseringsforsvaret til et slankere forsvar. Han blev 15. marts 2011 efterfulgt af Per Pugholm Olsen.

Ludvigsens reformer har angiveligt medført, at flere officerer, hvis ansvarsområder ville blive beskåret, forlod Forsvaret i 2006. Først forlod generalmajor Klaus L. Axelsen Forsvaret i stedet for at tiltræde som chef med beskårede beføjelser for den nye Forsvarets Materieltjeneste, dernæst gik direktør for Forsvarets Bygningstjeneste Bent Frank af før tid med samme begrundelse som Klaus Axelsen, nemlig at hans organisation ville blive reduceret.

I perioden 2011 - 2013 var Ludvigsen generalinspektør og chef for Personelstaben under Forsvarsstaben og derefter chef for Hærens Operative Kommando.

Fra 2006 til 2009 var Ludvigsen formand for Det Krigsvidenskabelige Selskab.

Ordener og dekorationer 

(Listen er ufuldstændig.)

Kilder 
 

Generalmajorer fra Danmark
Foreningsformænd fra Danmark
Kommandører af Dannebrog
Personer i Kraks Blå Bog
Jurister fra Danmark
Direktører for tjenester i Forsvaret
Harry Beaumont

Harry Beaumont (10. februar 1888 – 22. december 1966) var en amerikansk filminstruktør, filmskuespiller og manuskriptforfatter. Han arbejdede for flere forskellige producenter inklusiv 20th Century Fox, Metro Pictures, Warner Brothers og MGM. 

Beaumont havde sine største successer under stumfilmæraen, hvor han instruerede film som Beau Brummel fra 1924 og ungdomsstumfilmen Our Dancing Daughters, med Joan Crawford i hovedrollen fra 1928. Han instruerede i 1929 MGMs første tonefilmsoperette, The Broadway Melody, der vandt Oscar for bedste film i 1928/29, og Harry Beaumont fik en nominering for bedste instruktør for filmen samme år.

Filmografi

Instruktør 

 The Truant Soul (1916)
 Skinner's Dress Suit (1917)
 Burning the Candle (1917)
 Skinner's Bubble (1917)
 Filling His Own Shoes (1917)
 Skinner's Baby (1917)
 Go West, Young Man (1918)
 Thirty a Week (1918)
 Brown of Harvard (1918)
 A Wild Goose Chase (1919)
 The Little Rowdy (1919)
 One of the Finest (1919)
 Heartsease (1919)
 A Man and His Money (1919)
 The City of Comrades (1919)
 The Gay Lord Quex (1919)
 Lord and Lady Algy (1919)
 Toby's Bow (1919)
 Dollars and Sense (1920)
 The Great Accident (1920)
 Med Knippel og hvide Handsker (1920)
 Going Some (1920)
 Stop Thief! (1920)
 The Fourteenth Man (1922)
 June Madness (1922)
 The Five Dollar Baby (1922)
 The Ragged Heiress (1922)
 They Like 'Em Rough (1922)
 Love in the Dark (1922)
 Seeing's Believing (1922)
 Glass Houses (1922)
 Very Truly Yours (1922)
 Lights of the Desert (1922)
 Crinoline and Romance (1923)
 Main Street (1923)
 A Noise in Newboro (1923)
 The Gold Diggers (1923)
 Beau Brummel (1924)
 Babbitt (1924)
 The Lover of Camille (1924)
 Don't Doubt Your Husband (1924)
 A Lost Lady (1924)
 His Majesty, Bunker Bean (1925)
 Rose of the World (1925)
 Recompense (1925)
 Sandy (1926)
 Womanpower (1926)
 One Increasing Purpose (1927)
 Forbidden Hours (1928)
 Our Dancing Daughters (1928)
 A Single Man (1929)
 The Broadway Melody (1929)
 Speedway (1929)
 Great Day (1930)
 Our Blushing Brides (1930)
 The Florodora Girl (1930)
 Children of Pleasure (1930)
 Lord Byron of Broadway (1930)
 Those Three French Girls (1930)
 Dance, Fools, Dance (1931)
 Laughing Sinners (1931)
 The Great Lover (1931)
 West of Broadway (1931)
 Faithless (1932)
 Are You Listening? (1932)
 Unashamed (1932)
 Made on Broadway (1933)
 Should Ladies Behave (1933)
 When Ladies Meet (1933)
 Murder in the Private Car (1934)
 Enchanted April (1935)
 The Girl on the Front Page (1936)
 When's Your Birthday? (1937)
 Maisie Goes to Reno (1944)
 Twice Blessed (1945)
 Up Goes Maisie (1946)
 The Show-Off (1946)
 Undercover Maisie (1947)
 Alias a Gentleman (1948)

Manuskriptforfatter 
 Burning the Candle (1917)
 Filling His Own Shoes (1917)
 Brown of Harvard (1918)
 The Little Rowdy (1919)
 June Madness (1922)

Ekstern henvisning 
 

Filminstruktører fra USA
Stumfilmskuespillere fra USA
Clyde De Vinna

Clyde De Vinna (13. juli 1890 – 26. juni 1953) var en amerikansk filmfotograf. Han vandt en Oscar for bedste fotografering for The White Shadows in the South Seas i 1930.

Da Vinna var fotograf på over 120 film- og tv-projekter fra 1916 til 1953. Han dimitterede fra University of Arkansas og begyndte sin karriere, da han begyndte at arbejde for Inceville studios i 1915 som første kameramand. I 1916 filmede han The Raiders, der var den første film, der blev produceret hos selskabet, der senere blev MGM. Da Vinna kunne bedst lide at filme on location i modsætning til optagelser i studier.

Ekstern henvisning 
 

Filmfotografer fra USA
Oscar for bedste fotografering
Niels Christian Eigtved

Niels Christian Eigtved (født 17. marts 1936 på Frederiksberg) er en dansk fhv. officer, slotsforvalter og kammerherre.

Han er søn af kontorchef, cand.jur. Cai Eigtved (død 1963) og hustru Inger f. Rothe (død 1995), blev student fra Frederiksberg Gymnasium 1954 og gennemførte Hærens Officersskole 1955-57, var til tjeneste ved Den Kongelige Livgarde 1957-68, gennemførte et generalstabskursus ved Forsvarsakademiet 1968-70, var dernæst i tjeneste ved Jyske Divisionskommando 1970-75, ved Kongens Jyske Fodregiment 1975-78, ved Den Kongelige Livgarde 1978-81 og 1983-86 og ved Forsvarskommandoen 1981-83. Eigtved blev 1986 oberst og chef for Prinsens Livregiment og Militærregion II i Viborg, hvor han var til 1989, og slutteligt chef for Den Kongelige Livgarde og 1. Sjællandske Kampgruppe 1990-96.

1996 blev Eigtved slotsforvalter på Fredensborg Slot og blev i 2006 pensioneret. Hans efterfølger blev John Kidde-Hansen.

Ordener og dekorationer 
 Kommandør af Dannebrogordenen (1993)
 Dannebrogordenens Hæderstegn (1996)
 Erindringsmedaillen i anledning af Hendes Majestæt Dronning Margrethe II's 25 års regeringsjubilæum
 Hæderstegnet for god tjeneste ved hæren
 Reserveofficersforeningen i Danmarks hæderstegn
 Adolph af Nassaus civile og militære Fortjenstorden
 Den Hellige Skats Orden (Zui ho sho)
 Den islandske Falkeorden	
 Finlands Løves Orden
 Forbundsrepublikken Tysklands Fortjenstorden
 Fortjenstordenen (Portugal) (Benemerência)
 Fortjenstordenen (Italien)
 Kgl. Norske Fortjenstorden
 Kroneordenen
 Den Nationale Fortjenstorden (Frankrig)
 Storfyrst Gediminas' Orden
 Uafhængighedsordenen
 Ærestegn for Fortjenester (Østrig)

Kilder 
Kraks Blå Bog.

Officerer fra Danmark
Slotsforvaltere fra Danmark
Personer i Kraks Blå Bog
Kommandører af Dannebrog
Personer fra Frederiksberg
Kammerherrer fra Danmark
Jens Mathias Pram Kaurin

Jens Matthias Pram Kaurin (født 25. november 1804 i Laurdal, øvre Telemarken, død 6. juli 1863 i vestre Aker) var en norsk teolog.

Kaurin blev student 1822, cand. theol. 1826, residerende kapellan til Sigdal 1827 og 1833 sognepræst til Flesberg. I 1837 blev han lektor (1843 professor) i teologi ved universitetet, hvor han, uden at være nogen egentlig lærd eller for videnskabelig forskning anlagt mand, hævdede sin stilling som en anset og afholdt lærer i gammeltestamentlig eksegese (indtil Casparis ankomst) og til dels i dogmatik. Han var desuden en lang årrække stærkt optaget som medlem af den kongelige kommission af 1839, der besørgede nye omarbejdede udgaver af Luthers lille Katekismus og Pontoppidans Forklaring, i hvilket arbejde Kaurin havde den væsentligste del, medens det for største delen blev W. A. Wexels, som måtte holde for i den årelange fejde, der fremkaldtes ved den omarbejdede forklarings for kættersk ansete lære om Kristi nedfart til helvede og muligheden af en omvendelse efter døden; i striden deltog Kaurin selv med Nogle Ord til den norske Kirke (1846).

I 1849 blev han medlem af en kongelig kommission, som besørgede en ny oversættelse (1850) og en ny udgave i grundteksterne (1853) af den norske Kirkes symbolske bøger. 1842—61 deltog han i det af det norske Bibelselskab foranstaltede, 1890 afsluttede arbejde på en ny oversættelse af Gamle Testamente. I 1853 blev han sognepræst til Lier ved Drammen, 1858 biskop i Bergen. Den fromme og sygelige mand kom dog kun til at virke kort i embedet, da han allerede fra 1861 måtte søge tjenstledighed. Hans litterære virksomhed blev indskrænket til et indlæg i barnedåbsstriden 1857, nogle hyrdebreve og lejlighedsvis offentliggjorte prædikener.

Kilder 

 

Biskopper fra Norge
Nordmænd i 1800-tallet
Teologer fra Norge
Bibeloversættere
Ansatte ved Oslo Universitet
Maidelis Saldiña

Maidelis Rivero Saldiña (født 15. maj 1988) er en håndboldmålmand fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba
Lorenzo Verdecía Maturell

Lorenze Verdecía Maturell (født 1960) er en håndboldtræner fra Cuba. Hun træner Cubas håndboldlandshold, og deltog under VM 2011 i Brasilien.

Kilder 

Sportsfolk fra Cuba
Håndboldtrænere
Maricet Fernández

Maricet Valdez Fernández (født 6. december 1989) er en håndboldspiller fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba
Ayliny Martínez

Ayliny Duanis Martínez (født 12. april 1979) er en håndboldspiller fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba
Ariagne Cuesta

Ariagne Cuesta Zulueta (født 22. august 1987) er en håndboldspiller fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba
Suleiky Gómez

Suleiky Hernande Gómez (født 24. juli 1984) er en håndboldspiller fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba
Bjørn Rasmussen (forfatter)

Bjørn Rasmussen (født 10. januar 1983 i Balleby) er en dansk forfatter, der er uddannet fra Dramatikeruddannelsen og Forfatterskolen. Bjørn Rasmussen debuterede som dramatiker i 2004 med Myg marcherer i sødt blod, skrev Alrune (Odense Teater 2006) og Seest (Mungo Park Kolding 2008). Hans første roman Huden er det elastiske hylster der omgiver hele legemet (Gyldendal, 2011) fik Montanas Litteraturpris samme år. I 2013 udkom romanen Pynt. Bjørn Rasmussen fik Statens Kunstfonds 3-årige arbejdslegat i 2013 og KulturBornholms litteraturpris i 2014.

9 piger - Liftet udkom december 2014. Bogen er den første af ni i samarbjede med tegner Rikke Villadsen.

Digtsamlingen Ming udkom i september 2015 på Gyldendal, og Politikens anmelder gav den 4. september bogen fem hjerter.
Jyllandsposten gav den samme dag alle seks stjerner.

Udgivelser

Selvstændige udgivelser 
Jeg er gråhvid. Gyldendal 2018 (roman)

Ming. Gyldendal. 2015 (lyrik)

Pynt. Gyldendal. 2013 (roman)

Huden er det elastiske hylster der omgiver hele legemet. Gyldendal. 2011 (roman)

Udgivelser i samarbejde med Rikke Villadsen 
9 piger - hesten. Gyldendal. 2015 (tegneserie)

Liftet. Gyldendal. 2014 (roman)

Kilder

Eksterne henvisninger 
 

Romanforfattere fra Danmark
Dansksprogede forfattere fra Danmark
Danskere nomineret til Nordisk Råds Litteraturpris
Modtagere af Montanas Litteraturpris
Personer i Kraks Blå Bog
Peder Neergaard

Peder Neergaard (født 25. september 1801 i Kåstrup nord for Thisted, død 11. maj 1863 i København) var en dansk sognepræst og politiker.

Neergaard blev student fra Aalborg Skole i 1822 og cand.theol. i 1827. Han var præst i Flade og Gærum Sogne fra 1830 til 1845, og i Ugilte og Tårs Sogne fra 1845 til 1861. Han var medlem af Folketinget valgt i Hjørring Amts 1. valgkreds (Frederikshavnskreden) 1849-1852, men genopstillede ikke ved valget i 1852. Neergaard søgte også valg til Den Grundlovgivende Rigsforsamling i Frederikshavn, men tabte med kun ni stemmers forskel til proprietær Severin Hastrup.

Han blev gift 13. september 1833 i Budolfi Kirke med Julie Erasmine Christiane f. Eibe (14. februar 1814 i Billestrand – 17. december 1880). Han var far til senere statsminister Niels Neergaard. Hans datter Alvilde Neergaard ægtede præsten Frits Schjøtt.

Referencer

Kilder 
 Omtale i Dansk Biografisk Leksikon

Præster fra Danmark
Folketingsmedlemmer i 1840'erne
Folketingsmedlemmer i 1850'erne
Fritz Blücher

Frederik "Fritz" Emanuel von Blücher (født 21. november 1806 i København, død 27. december 1871 sammesteds) var en dansk officer og kammerherre.

Biografi 
Fritz Blücher var en søn af oberstløjtnant og kammerherre Frederik von Blücher, der var kommandør for Livgarden til Hest, generaladjudant og hofchef hos Arveprins Frederik, og Helene f. de Thygeson, datter af justitsråd de Thygeson til Mattrup. Faderen døde allerede seks måneder før sønnens fødsel. Han blev sekondløjtnant i 1828 og var karakteriseret premierløjtnant ved det slesvigske kyraserregiment, da han i 1838 blev ansat som adjudant hos prins Christian Frederik (senere Christian VIII). I adjudantstillingen forblev han lige til 1863, idet han 1848 trådte i samme forhold til kong Frederik VII, og han blev således nøje knyttet til denne konge, hvem han kun sjældent fulgte på hans rejser. Om hans forfremmelse skal blot anføres, at han i 1839 erholdt ritmesters karakter, i 1829 blev kammerjunker og i 1849 fik majors karakter. Efter Treårskrigen, hvor han gjorde tjeneste i Gardehusarregimentet og deltog i de to første felttog, sattes han à la suite i kavaleriet og erholdt i 1860 oberstløjtnants karakter. Kort efter kongens død fik han sin afsked som generalmajor og døde uden at have været gift 27. december 1871.

Han var Kommandør af Dannebrogordenen, Dannebrogsmand og bar Kommandørkorset af Vasaordenen og af Sankt Olavs Orden.

Kilder 
 Peder Nieuwenhuis, "Fritz Blücher", i: C.F. Bricka (red.), Dansk Biografisk Lexikon, København: Gyldendal 1887-1905.
 Wigger, Gesch. der Fam. v. Blücher II, I, 203 f.

Personer i Dansk Biografisk Leksikon
Fritz
Generalmajorer fra Danmark
Kavaleriofficerer fra Danmark
Danskere i 1800-tallet
Personer fra København
Kommandører af 1. grad af Dannebrog
Kommandører af Sankt Olavs Orden
Personer i Treårskrigen fra Danmark
Kammerherrer fra Danmark
Kammerjunkere fra Danmark
Kommandører af 1. klasse af Vasaordenen
Gottfried Carl Wilhelm Gottlob von Blücher

Gottfried Carl Wilhelm Gottlob von Blücher (født 6. december 1762 i Penzlin i Mecklenburg-Strelitz, død 6. juli 1814 i Christiania) var en dansk officer, bror til Frederik von Blücher.

Han var en søn af stifteren af slægten Blüchers danske gren (Blücher-Altona), oberstløjtnant ved sjællandske regiment ryttere Carl Leopold von Blücher (1719 – 3. september 1775), og Sophie Henriette f. von Plessen (død 15. september 1786). Han fik sekondløjtnants udnævnelse 1779 og blev 2 år efter ansat ved Livgarden til Hest. På grund af en duel måtte han imidlertid 1787 forlade Danmark, men fik tilladelse til med ritmesters karakter at gå i russisk tjeneste og gjorde her som onkelen, Carl Leopold von Blücher, før ham opsigt ved sine krigerske talenter og en glimrende tapperhed. Han kæmpede først under Grigorij Potemkin mod tyrkerne og deltog derefter i krigen mod Sverige; efter slaget ved Focşani 21. juli 1789 udnævntes han til major, og der tildeltes ham Sankt Georgskorset, og året efter blev han oberstløjtnant og hædredes med en æreskårde.

1791 vendte han tilbage til Danmark og indtrådte på ny i Hæren med bibehold af den i Rusland erhvervede oberstløjtnantsgrad. Efter en stærkt vekslende tjeneste ved rytterafdelingerne i Danmark og Norge havnede han endelig i sidstnævnte land og blev 1803 oberst og derefter chef for akershusiske dragoner. 1808 blev han generalmajor og chef for trondhjemske dragonregiment, og han beklædte tillige, allerede fra 1804, den under krigen 1808-09 betydningsfulde post som kommandant på grænsefæstningen Kongsvinger. Blücher afskedigedes af krigstjenesten 12. april 1809 og døde ugift i Christiania 6. juli 1814.

Kilder 
 S.A. Sørensen, "Gottfried Carl Wilhelm Gottlob von Blücher", i: C.F. Bricka (red.), Dansk Biografisk Lexikon, København: Gyldendal 1887-1905.
 Wigger, Gesch. der Fam. v. Blücher II, I, 205.

Personer i Dansk Biografisk Leksikon
Gottfried Carl Wilhelm Gottlob
Generalmajorer fra Danmark
Danskere i 1700-tallet
Danskere i 1800-tallet
Kavaleriofficerer fra Danmark
Personer i Tyttebærkrigen fra Danmark-Norge
VM i bandy 2012 (kvinder)

Verdensmesterskabet i bandy for kvinder 2012 var det 6. VM i bandy for kvinder gennem tiden, og mesterskabet blev arrangeret af Federation of International Bandy. Turneringen blev afviklet på tre arenaer, to i Irkutsk og en i Sjelekhov, Rusland i perioden 23. – 26. februar 2012.

Mesterskabet blev vundet af Sverige, som vandt 5-3 over værtslandet Rusland i finalen, og som dermed sikrede sig sin sjette VM-titel i træk. Bronzemedaljerne gik til Finland, som besejrede Canada i bronzekampen.

Resultater 

VM havde deltagelse af seks hold, som først spillede en indledende runde alle-mod-alle. Kampene afvikledes over 2 × 30 minutter med efterfølgende straffeslag i tilfælde af uafgjort. Sejre gav 2 point, uafgjorte 1 point, mens nederlag giver 0 point. Resultatet af straffeslagskonkurrencer anvendtes kun til at afgøre indbyrdes rangering ved pointlighed mellem to hold.

De fire bedst placerede hold kvalificerede sig til semifinalerne, mens de to sidste hold spillede placeringskamp om 5.-pladsen. Finalen, bronzekampen og placeringskampen afvikledes over 2 × 45 minutter.

Indledende runde

Finale- og placeringskampe 

Alle disse kampe blev spillet på Stadion Trud.

Kilder / eksterne henvisninger 
VI Women's Bandy World Championship          
Svenska Bandyförbundet

Noter 

2012 (kvinder)
Bandy i 2012
Sport for kvinder
Forklit

Forklit eller Forstrand og begyndende klitdannelser er en naturtype (nummer 2110) på Naturstyrelsens liste over naturtyper der skal beskyttes, og som danner udpegningsgrundlaget for naturplanerne under Natura 2000-netværket i Danmark. Bevaringstilstanden er gunstig i forklit langs Vestkysten.

Dannelsesforhold 

Forklitten er begyndende klitdannelser der dannes ved sandfygning omkring strandvolde og hævede sandflader, længst inde på stranden, ved foden af de højere hvide klitter. Der er begyndende bevoksning af strandkvik, marehalm, strandarve og sandhjælme samt østersøhjælme der er en steril hybrid mellem Bjergrørhvene og Sandhjælme.

Geografisk udbredelse 

Naturtypen findes langs vindudsatte kyster, især langs vestkysten af Jylland, på Læsø, Anholt, Vadehavsøerne, Nordsjællands kyst og sydkysten af Bornholm.

Galleri med typiske arter på forklitter

Eksterne kilder og henvisninger 

 Forklit  (2110) på novana.au.dk
 Danske Naturtyper i det europæiske NATURA 2000 Netværk  Erik Buchwald og Steen Søgaard (red) (Miljø- og Energiministeriet, Skov- og Naturstyrelsen, 2000; 

Klit
Hørnum Fyr

Hørnum Fyr er et tysk fyr, beliggende på toppen af en cirka 16 meter høj klit syd for landsbyen Hørnum på friserøen Sild. Selv tårnet er 34 meter høj og består af 600 støbejernsplader, opført på et 3 meter bred betonfundament. Fyrtårnet blev sat i drift i august 1907.

Fyret er nu fjernstyret af medarbejdere fra skibsfartskontoret i Tønning. Det har en flammehøjde på 48 m og fyrkarakter på to blink hvert 9. sekund. Den pære, der anvendes i dag er på 230 V/250 W.

Der er muligt at få foretaget borgerlige vielser på fyrtårnet.

Eksterne henvisninger 

 Hørnum Fyr 

Sild (ø)
Fyrtårne i Tyskland
Meiningen

Meiningen er en by i den tyske delstat, fristaten Thüringen. Meiningen er hovedstaden af distriktet Schmalkalden-Meiningen. Her bor ca. 21 500 mennesker, og byen har en udstrækning på ca. 60 km².
Byen er kendt af hans berømte teater og et anlæg til damplokomotiver. Økonomien dominerer den højteknologiske, elektrisk udstyr, fremstilling og turisme. Meiningen er en del af Franken region.

Historie 
Meiningen blev første gang officielt nævnt i 982, og 1153 blev en by. Indtil 1542 byen tilhørte bispedømmet af Würzburg. Fra 1680 til 1920 Meiningen var hovedstad i hertugdømmet Sachsen-Meiningen. Den hertug ledet af George II fra 1874 til 1890 en større reform af det europæiske teater direktør. Den Meininger Teater Ensemble foretog mange koncertrejser gennem Europa, herunder London, Moskva, Wien og København.

Seværdigheder 
 Slot Elisabethenburg, bygget i 1682-1692.
 Teatermuseet, åbnet i 1999.
 Evangeliske kirke, Bygget til 1003.
 Slot Landsberg, bugget i 1836-1840.
 Engelsk Park, oprettet i 1792 af hertug Georg I.

Kendte personer 
 Adelaide af Sachsen-Meiningen (1792–1842), britisk dronning

Eksterne henvisninger 
 Meiningens officielle hjemmeside

Byer i Thüringen
Pól Jóhannus Justinussen

Pól Jóhannus Justinussen (født 13. januar 1989 i Glyvrar) er en færøsk professionel fodboldspiller, som spiller for det færøske hold NSÍ og Færøernes fodboldlandshold. Han kan spille i det centrale forsvar, venstre back og venstre midtbane.

Han kom til AaB fra den islandske klub Knattspyrnufélagið Valur i januar 2012, efter AaB havde solgt Kjetil Wæhler til IFK Göteborg. Han spillede kun nogle få måneder for AaB og skiftede til sin barndomsklub NSÍ i juli 2012.

Referencer

Eksterne henvisninger 

Fodboldspillere fra Færøerne
Fodboldlandsholdsspillere fra Færøerne
Fodboldspillere fra Víkingur Gøta
Fodboldspillere fra B68
Fodboldspillere fra Valur
Fodboldspillere fra AaB
Fodboldspillere fra EB/Streymur
Personer fra Østerø
Lizandra Lusson

Lizandra Miranda Lusson (født 29. september 1986) er en håndboldspiller fra Cuba. Hun spiller på Cubas håndboldlandshold og deltog under VM 2011 i Brasilien.

Kilder 

Håndboldspillere fra Cuba
Yizenia Aldama

Yizenia Miranda Aldama (25. maj 1989) er en håndboldmålmand fra Cuba. Hun spiller på Cubas håndboldlandshold, og deltog under VM 2011 i Brasilien.

Kilder 

Håndboldspillere fra Cuba